Z A P I S N I K

od 7. prosinca 2021.
sa 6. sjednice Općinskog vijeća Općine Koprivnički Bregi, održane u dvorani za sastanke Općine Koprivnički Bregi, Kralja Tomislava 2, s početkom u 18,00 sati.

Sjednica je sazvana sazivom KLASA: 021-05/21-01/07, URBROJ: 2137/08-21-1 od 3. prosinca 2021. godine.

PRISUTNI:

     a) članovi Općinskog vijeća:
1. Đurđica Mustaf
2. Saša Kragl
3. Denis Zagrajski
4. Krunoslav Krapinec
5. Siniša Maroševac
6. Miroslav Sarić
ODSUTNI: Stjepan Sršek, Krešimir Rajtarić i Tomislav Tomiek
b) ostali prisutni:
1.  Mato Kuzminski, općinski načelnik
2. Jasna Klasan, pročelnik JUO

3.  Sonja Terzić, viši referent za upravne poslove

4.  Ljubica Godek, referent za računovodstvene poslove
5.  Dejan Plantić, referent – komunalni redar 

Sjednicu Općinskog vijeća Općine Koprivnički Bregi otvara predsjednik Općinskog vijeća Siniša Maroševac i pozdravlja sve prisutne.
PREDSJEDNIK: Za ovu sjednicu predlažem sljedeći:
D N E V N I   R E D :
· Utvrđivanje kvoruma

1. Usvajanje zapisnika sa 5. sjednice Općinskog vijeća.
2. Donošenje Odluke o suglasnosti za provedbu ulaganja u projekt „Izgradnja dječjeg igrališta u Koprivničkim Bregima – faza I“.
3. Donošenje Odluke o davanju suglasnosti na IV. Aneks Sporazuma o uređenju međusobnih odnosa iz redovne djelatnosti Dječjeg vrtića Vrapčić.
4. Razno.
PREDSJEDNIK: Konstatiram da je na sjednici prisutno 6 članova Općinskog vijeća, imamo kvorum i možemo donositi pravovaljane odluke. Tko je za predloženi dnevni red? Konstatiram da je dnevni red jednoglasno usvojen (6 glasova „za“). Možemo preći na 1. točku dnevnog reda.
Točka 1.

PREDSJEDNIK: Dajem zapisnik sa prethodne 5. sjednice na usvajanje. Da li ima kakvih primjedbi na ovaj zapisnik?
PREDSJEDNIK: S obzirom da nema primjedbi na zapisnik, dajem isti na glasovanje. Tko je „za“? Konstatiram da je zapisnik sa 5. sjednice jednoglasno usvojen (6 glasova „za“). 
Točka 2.
PREDSJEDNIK: Dajem riječ Jasni da nam obrazloži ovu točku dnevnog reda.
JASNA KLASAN: LAG „PODRAVINA“ je raspisao natječaj iz Mjere 19.
 te smo prijavili projekt „Izgradnja dječjeg igrališta u Koprivničkim Bregima – faza I“. Ukupna vrijednost prve faze projekta iznosi 137.872,50 kn, od čega prihvatljivi troškovi iznose 132.872,50 kn, a neprihvatljivi troškovi iznose 5.000,00 kn. Neprihvatljivi troškovi promocije projekta financirati će se iz proračuna Općine Koprivnički Bregi. Ukupna vrijednost ovog projekta je 400.000,00 kn. Natječaj je otvoren do 17. prosinca, a mi ćemo se prijaviti još ovaj tjedan najvjerojatnije.

MIROSLAV SARIĆ: Kada bi počela 2. faza ovog projekta?

MATO KUZMINSKI: Mi smo prijavili 20 projekata, ali ne ovisi o nama kada ćemo se prijaviti, već o tome kada bude otvoren neki natječaj. Bitno je da imamo pripremljenu projektnu dokumentaciju, tako da se možemo odmah javiti na određeni natječaj.  
PREDSJEDNIK: Budući da nema drugih pitanja, dajem na usvajanje ovu točku dnevnog reda.Tko je „za“ 2. točku dnevnog reda? Konstatiram da je od 6 prisutnih članova Općinskog vijeća, svih 6 članova glasovalo „za“ te se jednoglasno donosi
ODLUKA

o suglasnosti za provedbu ulaganja u projekt

„Izgradnja dječjeg igrališta u Koprivničkim Bregima – faza I“ 

Odluka se prilaže ovom zapisniku i čini njegov sastavni dio.
Točka 3.

PREDSJEDNIK: Molim Jasnu pojašnjenje o ovoj točki dnevnog reda.
JASNA KLASAN: Vidjeli ste u materijalima da vrtić traži suglasnost svih Općina osnivača na IV. Aneks Sporazuma o uređenju međusobnih odnosa iz redovne djelatnosti Dječjeg vrtića Vrapčić, iz razloga jer je ustrojena još jedna skupina na području Općine Gola, koja je jedna od Općina osnivača Dječjeg vrtića Vrapčić.  
PREDSJEDNIK: Da li ima kakvih pitanja? Ako nema, dajem na glasovanje. Tko je „za“? Konstatiram da je od 6 prisutnih članova Općinskog vijeća, svih 6 članova glasovalo „za“ te se jednoglasno donosi
ODLUKA
o davanju suglasnosti na IV. Aneks Sporazuma o uređenju

međusobnih odnosa iz redovne djelatnosti Dječjeg vrtića Vrapčić  
Odluka se prilaže ovom zapisniku i čini njegov sastavni dio.
Točka 4.

MATO KUZMINSKI: Krenula je izgradnja pješačke staze u ulici Braće Radić u Bregima. Danas smo obišli cijelu trasu buduće pješačke staze. Moraju se maknuti 2 električna stupa, moraju se riješiti odvodi. Poslat ćemo dopis ŽUC-u da se sve to odradi. Također se moraju riješiti pristupni mostovi te drveće koje se mora rušiti. Jučer je izvršena podjela darova za djecu do 4. razreda osnovne škole, za ukupno 196-oro djece. Iduće godine ćemo podjelu darova organizirati na drugi način. Određeni spiskovi djece nisu revidirani. Uskoro će Božić te će ići paketi za socijalnu pomoć. Općina će financirati sa 2.500,00 kn i   isto tako naša Župa sa 2.500,00 kn. 15.12. će biti sastanak sa članovima Socijalnog vijeća. To će odraditi Saša Kragl. Nadalje, obavještavam vas da će se dati Božićnica i naknada za darove za djecu zaposlenima u našoj Općini. Imat ćemo još jednu sjednicu Općinskog vijeća u 12. mjesecu radi donošenja financijskog plana za 2022. godinu.
SINIŠA MAROŠEVAC: Zeleni otok koji se nalazi preko puta Županića i Krune je problematičan, odnosno, predlažem da ostane za staklo i metal, ali za odjeću bolje da se makne. Tako je vjerojatno i u Glogovcu. Odjeća kao i ostalo može se odnijeti u reciklažno dvorište.

MATO KUZMINSKI: 15.12. imam sastanak u Komunalcu radi zbrinjavanja otpada. Micanje zelenih otoka ne možemo raditi na svoju ruku, već u dogovoru s Komunalcem. Tražio sam od Komunalca da dobijemo plave i žute kante, ali da ljudi dobiju besplatno kao u gradu. Kanta po domaćinstvu bi koštala 172,00 kn.
MIROSLAV SARIĆ: Mogli bi mještani sufinancirati te kante. Mogao bi se taj iznos za kante razbiti na rate pa da tako ljudi plaćaju.

MATO KUZMINSKI: Komunalac sve naplaćuje.

MIROSLAV SARIĆ: U kojoj smo fazi sa naplatom grobnog mjesta jer znam mnoge koji nisu dobili uplatnice.
DEJAN PLANTIĆ: Nisu se svi ljudi prijavili za grobna mjesta, ali će se to riješiti.

MATO KUZMINSKI: Riješit će se i groblje u Jeduševcu. 
PREDSJEDNIK: Budući da se više nitko nije javio za riječ, a dnevni red je iscrpljen, završavam ovu sjednicu u 18,42 sati.
ZAPISNIČAR:






        PREDSJEDNIK:

  Sonja Terzić





                  Siniša Maroševac

